Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 26.06.2014

Návrh 
na schválenie prípadu osobitného zreteľa týkajúceho sa prenájmu časti  pozemkov registra „C“ KN parc. č. 15115/1, 15115/43, 15115/62 a 15115/63 a pozemkov registra „E“ parc. č. 15115/3, 15100/101 a 15100/102 pre spoločnosť G.S.B.V, s.r.o. so sídlom Vansovej 2, 811 03 Bratislava zastúpenej spoločnosťou MONTBET, s.r.o. so sídlom Šoltésovej 12, 811 08 Bratislava 

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ	BA-NM				       2. Dôvodovú správu
							       3. Odstúpenie žiadosti zo dňa 									07.03.2014
							       4. Rozhodnutie č. ÚKaSP-2012-								           11/382/KON-UR-10
							       5. Plnomocenstvo zo dňa 16.03.2014          
							       6. Znalecký posudok č. 142/2014    

Spracovateľ:						       Stanovisko právnej skupiny:
Mgr. Jana Biharyová	- nie je potrebné
-	právnik

Mgr. Marianna Moravcová Tomčíková	
-	poverená vedením oddelenia 		 

Na rokovanie prizvať:
spracovateľa

					jún 2014

Návrh uznesenia

Miestne zastupiteľstvo mestskej časti Bratislava – Nové Mesto

schvaľuje prenájom 

časti pozemkov registra „C“ KN:
-	parc. č. 15115/1, ostatné plochy, v rozsahu 38 m2 
-	parc. č. 15115/43, zastavané plochy a nádvoria, v rozsahu 43 m2
-	parc. č. 15115/62, zastavané plochy a nádvoria, v rozsahu 352 m2
-	parc. č. 15115/63, zastavané plochy a nádvoria, v rozsahu 43 m2
; všetky v katastrálnom území Nové Mesto, LV č. 2382
a 
časti pozemkov registra „E“ UO:
-	parc. č. 15100/1, vodné plochy, v rozsahu 574 m2
-	parc. č. 15100/102, trvalé trávne porasty, v rozsahu 24 m2  
-	parc. č. 15115/3, trvalé trávne porasty, v rozsahu 1946 m2
; všetky v katastrálnom území Nové Mesto, LV č.  5667

; na dobu určitú troch rokov počnúc dňom účinnosti nájomnej zmluvy 

pre spoločnosť G.S.B.V, s.r.o. so sídlom Vansovej 2, 811 03 Bratislava zastúpenej spoločnosťou MONTBET, s.r.o. so sídlom Šoltésovej 12, 811 08 Bratislava

; ako prípad hodný osobitného zreteľa podľa § 9a ods. 9 písm. c) zákona 138/1991 Zb. o majetku obcí v znení neskorších predpisov 

z dôvodu zriadenia staveniska slúžiaceho stavbe „GLOBAL BUSINESS CENTER“ situovanej na rohu ul. Vajnorskej a ul. Za stanicou, ktorej stavebníkom je žiadateľ a za účelom výstavby jednotlivých pripojení stavby na inžinierske siete a prekládky už existujúcich inžinierskych sietí, ako aj za účelom rozšírenia existujúcej miestnej komunikácie Vajnorská v zmysle Rozhodnutia o umiestnení stavby č. ÚKaSP-2012-11/382/KON-UR-10 zo dňa 20.04.2012, právoplatného dňa 05.06.2012

za nájomné:
; pre pozemky registra „C“ KN parc. č. 15115/1, 15115/43, 15115/62 a 15115/63 vo výške 
22,062 € / m2/ rok

; pre pozemky registra „E“ UO parc. č. 15115/3, 15100/101 a 15100/102 vo výške  
6,334 € / m2/ rok

; s týmito podmienkami:

A:	nájomná zmluva bude nájomcom podpísaná v lehote 30 dní od schválenia uznesenia 	v miestnom zastupiteľstve; ak nájomná zmluva nebude zo strany nájomcu podpísaná 	v uvedenej lehote, uznesenie miestneho zastupiteľstva stráca platnosť; 
B:	nájomca najneskôr do 30 dní odo dňa účinnosti nájomnej zmluvy predloží návrh zmluvy o budúcej zmluve k zriadeniu vecného bremena / vecných bremien, ktoré budú vybudované v rámci stavby „GLOBAL BUSINESS CENTER“ na základe Rozhodnutia o umiestnení stavby č. ÚKaSP-2012-11/382/KON-UR-10 zo dňa 20.04.2012, právoplatného dňa 05.06.2012 spolu s predpokladaným rozsahom budúceho / budúcich vecného bremena / vecných bremien;
	B1: ak nájomca v lehote 30 dní odo dňa účinnosti nájomnej zmluvy nepredloží prenajímateľovi návrh zmluvy o budúcej zmluve o zriadení vecného bremena / vecných bremien podpísaný oprávnenou osobou zo strany nájomcu, nájomná zmluva zanikne (rozväzovacia podmienka); 
	B2: cena zriadenia vecného bremena / vecných bremien bude vychádzať zo znaleckého posudku
	B3: nájomca spolu so žiadosťou o kolaudáciu stavby predloží prenajímateľovi porealizačné geodetické zameranie všetkých sietí a súčasne predloží podpísanú realizačnú zmluvu o zriadení vecného bremena / vecných bremien oprávnenou osobou zo strany nájomcu; pod sankciou zmluvnej pokuty vo výške ročného nájomného za predmet nájmu; 
C:	nájomca bude užívať pozemky výlučne na účel schválený miestnym zastupiteľstvom. 

-	s pripomienkami

-	bez pripomienok

DÔVODOVÁ  SPRÁVA

Listom zo dňa 07.03.2014 bola Magistrátom hl. mesta SR Bratislavy postúpená k priamemu vybaveniu žiadosť spoločnosti G.S.B.V., s.r.o. v zastúpení spoločnosti MONTBET, s.r.o. (ďalej v texte len „žiadateľ“), ktorá sa týka prenajatia časti pozemkov registra „C“ KN:
- parc. č. 15115/1, 15115/43, 15115/62 a 15115/63; vedené na LV č. 2382, k. ú. Nové Mesto 
a
pozemkov registra „E“ UO:
- parc. č. 15115/3, 15100/101 a 15100/102; vedené na LV č. 5567, k. ú. Nové Mesto.
všetky v katastrálnom území Nové Mesto. Účelom žiadosti je zriadenia staveniska k stavbe „Global Business Center“ situovanej na rohu ul. Vajnorskej a ul. Za Stanicou a výstavby jednotlivých pripojení na inžinierske siete, prekládky už existujúcich inžinierskych sietí, vybudovanie komunikácií a verejných priestranstiev. 

K stavbe „Global Business Center“ je vydané Rozhodnutie o umiestnení stavby č. ÚKaSP-2012-11/382/KON-UR-10 zo dňa 20.04.2012, právoplatné dňa 05.06.2012. 

Citované pozemky sa nachádzajú pri ul. Račianska, Vajnorská a Tomášiková, pričom v súčasnej dobe sa na pozemkoch nachádzajú inžinierske stavby – vonkajšie úpravy. Na pozemkoch registra „C“ KN Územný plán predpokladá novú výstavbu na doteraz nezastavaných plochách, s vysokým využitím daného pozemku vzhľadom na vysokú podlažnosť a zastavanosť (plánované vybudovanie komerčnej nehnuteľnosti), t. j. pozemky sa nachádzajú na lukratívnom mieste, a to vzhľadom na funkciu využitia (občianska vybavenosť), čo sa odzrkadlilo aj na výške nájmu za 1 m2 / rok. 

Podľa ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov (ďalej len zákon o majetku obcí), ak tento alebo osobitný predpis neustanovuje inak, ustanovenia odsekov 1 až 3 a 5 až 7 je obec povinná primerane použiť aj pri prenechaní majetku obce do nájmu, a to najmenej za také nájomné, za aké sa v tom čase a na tom mieste obvykle prenechávajú do nájmu na dohodnutý účel veci toho istého druhu alebo porovnateľné veci okrem; pri nájmoch majetku obce z dôvodu hodného osobitného zreteľa, o ktorých obecné zastupiteľstvo rozhodne trojpätinovou väčšinou všetkých poslancov, pričom osobitný zreteľ musí byť zdôvodnený; zámer prenajať majetok týmto spôsob je obec povinná zverejniť najmenej 15 dní pred schvaľovaním nájmu obecným zastupiteľstvom na svojej úradnej tabuli a na svojej internetovej stránke, ak ju má obec zriadenú, pričom tento zámer musí byť zverejnený počas celej tejto doby.  

Za osobitným zreteľ je možné považovať skutočnosť, že žiadateľ pri zrealizovaní stavby „Global Business Center“ skvalitní statickú ako aj dynamickú dopravu v danej lokalite, a to m výstavbou jednotlivých pripojení stavby na inžinierske siete a prekládky už existujúcich inžinierskych sietí, ako aj za účelom rozšírenia existujúcej miestnej komunikácie Vajnorská v zmysle Rozhodnutia o umiestnení stavby č. ÚKaSP-2012-11/382/KON-UR-10 zo dňa 20.04.2012, právoplatného dňa 05.06.2012. 
 
Výška ročného nájmu bola stanovená Znaleckým posudkom č. 142/2014 zo dňa 15.05.2014 vyhotoveného Ing. Petrom Vinklerom
; pre pozemky registra „C“ KN parc. č. 15115/1, 15115/43, 15115/62 a 15115/63 vo výške 22,062 € / m2/ rok
a
; pre pozemky registra „E“ UO parc. č. 15115/3, 15100/101 a 15100/102 vo                      výške 6,334 € / m2/ rok.

Vzhľadom k vyššie uvedenému je možné konštatovať, že predmetom predkladaného materiálu nie je len nájomný vzťah, ale súčasne sú tu už zachytené základné mechanizmy pre neskoršie zriadenie vecného bremena, a teda pre mestskú časť by schválenie predkladaného uznesenia znamenalo zabezpečenie príjmov z nehnuteľného majetku vo výške 26.615,208 € / ročne, čo pri predpokladanej dobe nájmu troch rokov predstavuje sumu 79.845,624 €, pričom je treba vziať v úvahu aj budúcu jednorazovú odplatu viažucu sa k zriadeniu k zriadeniu vecného bremena.